Оқытушылар арасындағы А.Байтұрсынұлы атындағы республикалық байқау өтеді
"Оқытушылар арасындағы А.Байтұрсынұлы атындағы республикалық байқау өтеді" | "https://abai.kz/post/97215"
TITLE: Оқытушылар арасындағы А.Байтұрсынұлы атындағы республикалық байқау өтеді
URL: https://abai.kz/post/97215
META: "Оқытушылар арасындағы А.Байтұрсынұлы атындағы республикалық байқау өтеді" | "https://abai.kz/post/97215"
DATE: 09.09.2019
AUTHOR(s): Abai.kz
TOTAL WORDS: 162
TEXT: Қазақстан Республикасы Мәдениет және спорт министрлігі Тіл саясаты комитеті Шайсұлтан Шаяхметов атындағы «Тіл-Қазына» ұлттық ғылыми-практикалық орталығы  2019 жылғы 12 қыркүйекте оқытушылар арасындағы А.Байтұрсынұлы атындағы республикалық байқауын өткізеді. Байқаудың мақсаты – қоғам қайраткері, қазақтың ұлттық ғылымының көшбасшысы  Ахмет Байтұрсынұлының  ғылыми-педагогикалық мұраларынының   сабақтастығын жалғастыру.  Мемлекеттік тілдің қолданылу аясын кеңейту  және оны сапалы оқыту мақсатын жүзеге асырып жүрген  үздік оқытушылардың жаңашыл әдіс-тәсілдерді қолданудағы жұмыс тәжірибесімен танысу,  қазақ тілінің жас мамандары арасында шығармашылықпен жұмыс жасайтын оқытушыларды анықтау,  озық тәжірибелерін тарату, сондай-ақ  мемлекеттік тілді оқытып жүрген оқытушылардың кәсіби беделі мен қоғамдағы мәртебесін арттыру. Республикалық байқау үш кезеңнен тұрады: бірінші кезең –  қатысушылардың өздері, оқу материалдары және жетістіктері жайлы алдын ала дайындаған бейнетаныстырылымының көрсетілімі; екінші кезең – қатысушылардың педагогикалық-психологиялық жағдаяттарға арналған тапсырмаларды орындауы;  үшінші кезең –  20-25 минут көлемінде сабақ үлгісін көрсету. Аталған шараға еліміздің 16 өңірінің  оқытушылары қатысады. Республикалық байқау  жеңімпаздарын әдіскер-ғалымдардан құралған қазылар алқасы анықтайды. Жеңімпаздар арнайы дипломдар, алғысхаттармен және қаржылай сыйлықтармен марапатталады. Өтетін орны: Нұр-Сұлтан қаласы, Достық 1, «ForteBank» мәжіліс залы Басталуы: сағ: 9.00 Abai.kz
